Bernard Mändre

Bernard Mändre (kodanikunimega Bernhard Methusalem 21. märts 1903 Nõmme – 29. jaanuar 1984 Oakham, Rutlandi krahvkond, Inglismaa) oli eesti advokaat, loomakaitsja ja kirjanik.

Ta lõpetas 1922. aastal Tallinna Linna Poeglaste Gümnaasiumi. Ta võttis osa Vabadussõjast. Aastatel 1922–1927 õppis Tartu Ülikoolis õigusteadust (lõpetas), oli korporatsiooni Ugala vilistlane.

Ta oli aastatel 1927–1931 vandeadvokaat Hans Erjapea abi ja 1931–1932 vandeadvokaat Manfred Fiskari abi. Alates 1932. aastast advokaat Tallinnas. Bernhard Methusalem oli Eesti Vabadussõjalaste Liidu Nõmme osakonna juhatuse liige ja arreteeriti 12. märtsil 1934.Nõmmel vangistati liidu juhatus terves koosseisus. Vaba Maa, 14. märts 1934, nr 61, lk 3 1936–1938 Eesti Loomakaitseliidu esimees. 1943–1944 Tartu maavanem.

Bernhard Mändre suri 29. jaanuaril 1984 Oakhamis Rutlandi krahvkonnas Inglismaal.Eesti Hääl, 10. veebruar 1984. Lk 12 (surmakuulutused).

Tsitaat
Kõrge ja õilis aade tiivustagu loomasõpru nende tegevuses nüüd kui ka edaspidi, niikaua kui loomakaitse aade muutub ka meie rahva ilmavaate äralahutamata osaks. Siis löövad loomakaitse tegevuse tagajärjed õitsele üle terve kodumaa, ning kõik elavolendid võivad elada kõigelähemas sõpruses endi vahel ja loodusega, kohelda usaldusega looduse kuningat – inimest – ja üheskoos temaga kuulata õrnade lindude võluvat laulu, nautida kirevate lillede hurmavat lõhna, meie kodumaa looduse võrratus ilus ja üheskoos olla pandiks meie parema ja õnnelikuma tuleviku eest. 

Tunnustus
Rohelise Risti I järgu rinnaskantav märk, II järk ja III järk

Viited

Välislingid
 Tartu Ülikooli üliõpilased

Kategooria:Nõmme linnavolikogu liikmed
Kategooria:Eesti Vabadussõjalaste Liidu poliitikud
Kategooria:Eesti advokaadid
Kategooria:Tartu maavanemad
Kategooria:Eesti loomakaitsjad
Kategooria:Kaitseliidu Tallinna maleva liikmed
Kategooria:Eesti soomusronglased
Kategooria:Eesti tuletõrjujad
Kategooria:Tartu Ülikooli õigusteaduskonna vilistlased
Kategooria:Korporatsioon Ugala liikmed
Kategooria:Gustav Adolfi Gümnaasiumi vilistlased
Kategooria:Vabadussõja veteranid
Kategooria:Eestlased Suurbritannias
Kategooria:Sündinud 1903
Kategooria:Surnud 1984